श्रवन सिंह (विनीत कुमार सिंह) एक सच्चा तथा ईमानदार मुक्केबाज है, जो किसी दिन विश्व प्रसिद्ध बॉक्सर बनना चाहता है। ऐसा करने के प्रयासों में, श्रवण का सामना अक्सर भगवान दास मिश्रा (जिमी शेरगिल) से होता रहता है, जो एक स्थानीय डॉन है, और साथ ही साथ राज्य मुक्केबाजी संघ का प्रमुख भी। भगवान मिश्रा श्रवण को हर बार मुक्केबाजी प्रशिक्षण के बजाय घरेलू कार्यों और अन्य छिटपुट कामों में लगाए रखता है। आखिरकार, उन दोनों के मध्य युद्ध जैसी स्थिति समय उत्पन्न हो जाती है, जब श्रवण भगवान मिश्रा की भतीजी, सुनैना मिश्रा (जोया हुसैन) के प्यार में पड़ जाता है। आगे की कहानी उत्तर प्रदेश के राजनीतिक माहौल और मुक्केबाजी महासंघ में व्याप्त भ्रष्टाचार और जातीयता का सामना करते हुए अपने इरादों को पूरा करने के, और अपने प्यार को जीतने के श्रवण के संघर्षों के बारे में है।

बॉक्स ऑफिस
विकास
फिल्मांकन
संक्षेप